Mehis Heinsaar

pisi|Mehis Heinsaar 2011. aastal.

Mehis Heinsaar (sündinud 1. augustil 1973) on eesti kirjanik.

Tema esimene tosin eluaastat möödus Tallinnas ja järgmised seitse kuni keskkooli lõpetamiseni Karksi-Nuias. 1992–2000 kestsid õpingud Tartu Ülikoolis (lõpetas eesti kirjanduse erialal, diplomitöö August Gailitist).

Tema trükidebüüdiks oli luuletus "Kõne minu põrmu kõrval" 1994. aastal kogumikus "Ilmre: luulevõistluse “Kuldne kaseleht '93” paremik ja teisi luuletusi Eesti Luuleliidu liikmetelt". Esimeseks avaldatud proosapalaks sai groteskne nägemuspilt "Keeristorm Tartus", see ilmus samuti Postimehes 14. jaanuaril 1997. 

Järgnesid avaldamine Vikerkaares 1997 ja Loomingus 1998 ning üsna pea sai kirjanik tunnustuse osaliseks: Tuglase novelliauhind anti talle aastal 2000. Teist korda võitis ta sama auhinna 2002. ja kolmandat korda 2010. aastal. 

Ta on avaldanud jutukogumikud "Vanameeste näppaja", "Härra Pauli kroonikad" ning "Ebatavaline ja ähvardav loodus". Paljud novellid on ilmunud varem ajakirjanduses, novelle on ilmunud ka hiljem. Tema teoseid on ajakirjanduses väga palju käsitletud. 

Mehis Heinsaar on kuulunud Tartu NAK-i ja Erakkonda.

On öeldud, et kogu 2001. kirjandusaasta kuulus Heinsaarele. Mõlemad ilmunud teosed tõusid kirjandusaasta suursündmusteks. "Vanameeste näppaja" sai Betti Alveri kirjandusauhinna parima debüüdi eest. "Härra Pauli kroonikad" pälvis Eesti Kultuurkapitali proosapreemia.

Heinsaar jõudis 2005. aasta märtsis lõppenud romaanivõistlusel romaaniga "Artur Sandmani lugu" esikümnesse. Samal aastal Eesti Kirjanike Liidu korraldatud novellivõistlusel märgiti ära tema novell "Hingus"."Kes? Mis? Kus?" 2006, lk. 350

Mehis Heinsaare retseptsioonist on koostatud artiklikogumik "Luhtatulek. Ekslemisi Mehis Heinsaare tihnikutes" (koostaja Sven Vabar. Tallinn-Tartu: Tartu Ülikooli kirjastus ja Eesti Kirjandusmuuseumi kultuuri- ja kirjandusteooria töörühm, 2011).

2021. aastal tegid Joosep Matjus ja Katri Rannastu Heinsaarest filmi "Pingeväljade aednik".

 Teosed 
 "Vanameeste näppaja" (lühijutud). Tuum, Tallinn 2001; ISBN 998580242X
 "Härra Pauli kroonikad" (lühiromaan juttudes). LR 2001, nr 31/32; ISBN 998586896X
 "Artur Sandmani lugu ehk Teekond iseenda teise otsa" (romaan). Tuum, 2005; ISBN 9985802845
 "Rändaja õnn" (lühijutud). Verb, Tallinn 2007; ISBN 9789985975251
 "Sügaval elu hämaras" (luuletusi 1992–2008). Verb 2009; ISBN 9789985994856
 "Ebatavaline ja ähvardav loodus" (lühijutud). Menu Kirjastus, Tallinn 2010; ISBN 9789949470143
 "Härra Pauli kroonikad" (teine trükk, sisaldab esimeses väljaandes puudunud lisalugusid). Menu Kirjastus, Tallinn 2011; ISBN 9789949470792
 "Ülikond" (jutte 2003–2013). Menu Kirjastus, Tallinn 2013; ISBN 9789949495733
 "Unistuste tappev kasvamine. Jutte ja novelle, muinasjutte ja nägemusi siit- ja sealtpoolt Eestimaa teid". Illustreerinud Marge Nelk. Menu Kirjastus, Tallinn 2016; ISBN 9789949549245
 "Pingeväljade aednik" (teine luulekogu). Verb, Tallinn 2018; ISBN 9789949723812
 "Läbi hingemaastike". Menu Meedia, 2024, ISBN 9789916731581

 Teosed võõrkeeltes 
 "Herra Paulin aikakirjat" ("Härra Pauli kroonikad"). Soome keelde tõlkinud Mika Keränen. Helsingi: Absurdia, 2003
 "Härra Pauli kroonikad / Pál úr krónikái" (rööptekst ungari keeles). Tõlkinud Orsolya Fábián, Balázs Herczeg, Viktória Tóth. Szombathely: BDTF, 2004
 "Epätavallinen ja uhkaava luonto" ("Ebatavaline ja ähvardav loodus"). Soome keelde tõlkinud Hannu Oittinen. Espoo: Absurdia, 2011
 "Breviárium" (9 novelli ungari keeles). Tõlkinud Judit András. Budapest, 2012
 "Волшебный и грозный мир природы" ("Ebatavaline ja ähvardav loodus"). Vene keelde tõlkinud Pavel Filimonov; illustratsioonid: Priit Pärn. Таллинн: Kite, 2013
 "Билет в Калабрию" (valik novelle kõigist varasematest kogudest). Vene keelde tõlkinud Vera Prohhorova. Таллинн: Русская энциклопедия, 2013
 "L'homme-papillon et autres novelles" ("Liblikmees ja teised novellid"). Prantsuse keelde tõlkinud Antoine Chalvin; eessõna: Georges-Olivier Châteaureynaud. Saint-Malo, 2014
 "Les chroniques de monsieur Paul" ("Härra Pauli kroonikad"). Tõlkinud Antoine Chalvin. 2015
 "Костюм" ("Ülikond", novellid). Vene keelde tõlkinud Vera Prohhorova. Таллинн: Издательство "КПД", 2015
 "L’homme qui ne faisait rien" ("Mees, kes ei teinud mitte midagi", novellid). Prantsuse keelde tõlkinud Antoine Chalvin. 2016

 Lavastatud näidendid 
 Mehis Heinsaar, Daniil Harms, Lewis Carroll, "Artur ja Paul ehk Veidi enne maailma loomist" – Tartu Üliõpilasteater, esietendus 14. novembril 2002, lavastaja Kalev Kudu
 "Maja Jaama uulitsas" (kavalehel lühijutud, mis olid aluseks tantsuetendusele, Tartu 2002, 20 lk) – esietendus 7. detsembril 2002 Tartu Teatrilabori majas Jaama tänaval; lavastus ja tants: Tiina Mölder jt (tantsutrupp ZUGA)
 Daniil Harms, Mehis Heinsaar, "Joogem äädikat, härrased!" – Tartu Üliõpilasteater, esietendus 8. mail 2003, lavastaja Kalev Kudu
 "Daniil Harms ehk Geeniuse elu" (käsikiri Eesti Teatri Agentuuris) – Tartu Üliõpilasteater, esietendus 14. aprillil 2009, lavastaja Kalev Kudu

 Ekraniseeringud 
 "Vanameeste näppaja" – samanimelise jutukogu avaloo "Tere" põhjal valminud lühifilm, 2005"Kinoonud"

Tunnustus
 2000 Friedebert Tuglase novelliauhind – "Liblikmees", Looming 1999, nr 8, lk 1173–79; loetav ka Eesti Rahvusraamatukogu digitaalarhiivis
 2001 Betti Alveri kirjandusauhind – "Vanameeste näppaja"
 2001 Eesti Kultuurkapitali kirjanduse sihtkapitali aastapreemia – proosaraamat "Härra Pauli kroonikad"
 2002 Friedebert Tuglase novelliauhind – "Ilus Armin", Looming 2001, nr 10, lk 1446–54; loetav ka digitaalarhiivis
 2007 Eesti Kultuurkapitali kirjanduse sihtkapitali aastapreemia – vabaauhind: "Rändaja õnn"
 2010 Friedebert Tuglase novelliauhind – "Puhkehetkel", Looming 2009, nr 5, lk 629–633
 2010 Juhan Liivi luuleauhind – "***Öös mööduja käsi...", Looming 2009, nr 10, lk 1316
 2011 August Gailiti nimeline novelliauhind – "Kui Herman õitseb", kogumikus "Ebatavaline ja ähvardav loodus", 2010, lk 11–17
 2019 Gustav Suitsu luulepreemia – luulekogu "Pingeväljade aednik"
2021 stipendium "Ela ja sära"
2022 Eesti Kultuurkapitali kirjanduse aastapreemia – käesoleva sajandi eesti kirjanduses üks hinnatumaid prosaiste ja luuletajaid, kelle fantaasialennukas ja kujundiküllane looming keskendub inimese süvaolemuse otsingutele,„Kadunud hõim“ on tema teretulnud naasmine romaanižanri 
2023 Eesti Kirjandusmuuseumi sõbra auhind romaani "Kadunud hõim" eest.
 2023 A. H. Tammsaare nimeline kirjanduspreemia romaani eest "Kadunud hõim".

 Viited 

 Välislingid 

 Mehis Heinsaar Ulmekirjanduse BAASis
 Mehis Heinsaar, "Keeristorm Tartus"
 "Pikamaajooksja Heinsaar ja tema 99 hullu" Sven Vabari intervjuu Heinsaarega 2001. aasta lõpus
 "Kui tervik on osadest väiksem. Peeter Helme arvustus Heinsaare romaanile "Artur Sandmani lugu ehk Teekond iseenda teise otsa."
 "Sihitu šamaani lend iseendas". Sven Vabari arvustus Heinsaare romaanile "Artur Sandmani lugu ehk Teekond iseenda teise otsa."
 Mehis Heinsaare "Tartu lood" Ööülikooli poolt salvestatud loeng Tartu Kultuuritehases 2009. aasta kevadel, kus Heinsaar räägib oma mälestusi Tartu kohta. Loengu kirjalik versioon on ilmunud ajalehe Müürileht 8. ja 9. numbris.
 "Maagiline protorealism". Sven Vabari arvustus Heinsaare luulekogule "Sügaval elu hämaras"
 "Vanameeste näppaja" (Kinoonud)

Kategooria:Eesti kirjanikud
Kategooria:Tartu Ülikooli filosoofiateaduskonna vilistlased
Kategooria:Sündinud 1973